Id-Deċiżjoni tal-Kunsill
tas-26 ta' Ġunju 1997
dwar il-konklużjoni f'isem il-Komunità Ewropea tal-Faħam u l-Azzar u l-Komunità Ewropea għall-Enerġija Atomika tal-Ftehim Interim bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea għall- Enerġija Atomika, mill-parti l-waħda, u r-Repubblika ta' l-Armenja, mill-parti l-oħra, dwar kummerċ u kwistjonijiet relatati mal-kummerċ
(97/629/KEFA, Euratom)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea tal-Faħam u l-Azzar, u b'mod partikolari l-Artikolu 95(1) tiegħu,
Wara li kkunsidrat it-Trattat li jistabbilixxi l-Komunità Ewropea għall-Enerġija Atomika, u partikolarment l-Artikolu 101(2) tiegħu,
Billi, sakemm jidħol fis-seħħ il-Ftehim ta' Sħubija u Koperazzjoni iffirmat fi Brussel fit-22 ta' April 1996, huwa xieraq li tapprova il-Ftehim Interim iffirmat fi Brussel fl-10 ta' Diċembru 1996 bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea għall-Enerġija Atomika, mill-parti l-waħda, u r-Repubblika ta' l-Armenja, mill-parti l-oħra dwar kummerċ u kwistjonijiet marbuta mal-kummerċ,
Billi l-konklużjonijiet tal-Ftehim Interim huwa meħtieġ li jilħaq l-oġġettivi tal-Komunità mniżżla fl-Artikoli 2 u 3 tat-Trattat li jistabbilixxi l-Komunità Ewropea tal-Faħam u l-Azzar u billi t-Trattat m'għamilx disposizzjonijiet għall-każi kollha koperti b'din id-Direttiva;
Wara li kkonsultat il-Kumitat Konsultattiv u bl-approvazzjoni tal-Kunsill, mogħtija fid-29 ta' April 1997,
IDDEĊIDIET DAN LI ĠEJ:
Artikolu 1
Il-Ftehim Interim bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea għall-Enerġija Atomika, mill-parti l-waħda, u r-Repubbilka ta' l-Armenja, mill-parti l-oħra, dwar kummerċ u kwistjonijiet marbuta mal-kummerċ, flimkien mal-Protokoll u d-dikjarazzjonijiet, qiegħed b'dan jiġi approvat għan-nom tal-Komunità Ewropea tal-Faħam u l-Azzar u l-Komunità Ewropea għall-Enerġija Atomika.
Dawn it-testi huma mehmuża ma' din id-Deċiżjoni [1].
Artikolu 2
Il-President tal-Kummissjoni għandu jagħti n-notifikazzjoni provduta fl-Artikolu 32 tal-Ftehim Interim għan-nom tal-Komunità Ewropea tal-Faħam u l-Azzar u l-Komunità Ewropea għall-Enerġija Atomika.
Magħmul fi Brussel, 26 ta' Ġunju 1997.